== Historie ==
[[Akademiet i Lund]] ([[1425]]-[[1536]]) kan ses som en forløber for Lunds Universitet. Universitetet blev oprettet som en del af forsvenskningen, efter at Sverige i [[1658]] erobrede [[Skåne]], [[Halland]] og [[Blekinge]]. Allerede [[Karl 10. Gustav af Sverige|Karl X Gustav]] priste planerne. Initiativet blev taget af kirken og universitets første prokansler [[Bernhard Oelreich]] ([[1626]]-[[1686]]), som vakte [[Magnus Gabriel De la Gardie]]s interesse for et universitet i [[Lund (Sverige)|Lund]]. Beslutningen om oprettelsen blev taget i [[1666]], og selve akademiet blev indviet den [[28. januar]] [[1668]]. Formålet var at skabe et universitet, der kunne måle sig med de bedste udenlandske, men frem for alt uddanne svenske præster, som skulle pumpes ud i de tidligere danske landsdele. Præsterne var kongens vigtigste redskab i forsvenskningsprocessen på grund af det tilsyn, de øvede med befolkningen. Den omnationaliserede danske biskop [[Peder Winstrup]] bakkede svenskekongen op i hans planer og mente, at en ny højere læreanstalt skulle holde skånske studenter inden for det svenske riges grænser. Tidligere havde skåninger studeret ved [[Københavns Universitet]]. Forsvenskningen skulle ske på alle samfundsplaner. Det nye universitet fik navnet Regia Academica Carolina til minde om [[Karl X Gustav]].
Historie Foreninger Organisationer Uddannelsesinstitutioner